Pendel kan soms lekker ook wees – toortsie.com
Pendel kan soms lekker ook wees
Februarie 6, 2018 Februarie 7, 2018 ~ Toortsie
Kyk, dis nie aldag lekker om te pendel nie. Weekliks kos en klere inpak om te kan gaan werk en terug om huis te hou.
Soms kry ek ‘n dag grasie wat die wêreldse verskil maak. Net ‘n ekstra daggie by die huis wat ek dan sommer ‘n klompie gaar kos en slaaie maak om die pendelry ietwat te vergemaklik.
Vandag het ek so ‘n grasiedag gehad en het eers vyfuur die middag by die huis weggetrek met bakke vol gaar kos. Hierdie week is dit net soveel makliker.
Maar die heel lekkerste was die telefoonoproep wat ek kry toe ek so tien kilometer van my bestemming is: Waar is jy? Ons wil ‘n sundowner drink en die son gaan onder. 😁
En dís die lekker van die pendel. Hier sit ons nou op die stoep met ‘n glasie in die hand.
Môre werk ons weer.
‹ PreviousKameel – Dit is tyd om te bedank
Next ›Tegnologie en ‘n ou mens
15 thoughts on “Pendel kan soms lekker ook wees”
Februarie 6, 2018 om 7:33 nm
Ag hoe lekker… 🥀
Februarie 7, 2018 om 12:57 vm
Indien ek nader aan jou gebly het, het ek myself saamgenooi! Nie soseer vir die sundowner nie, eintlik vir jou lekker tuisgemaakte kos!
Februarie 7, 2018 om 6:57 vm
Maaarrrr jy is natuurlik baie welkom! 😁
Februarie 7, 2018 om 8:17 vm
Februarie 7, 2018 om 10:12 vm
Daardie bakkie vol kos bekommer my!!! Hoeveel mense is op die plaas…. klink na ‘n armie (lyk verkeerd gespel)
Februarie 7, 2018 om 10:28 vm
Darem nie heeltemal so baie bakke kos nie. Dit moet die hele week hou!
Daar was nog beesrol oor van Sondag, wat nou op is. En ‘n maalvleisrol en ‘n koolslaai.
Dis ek en manlief en baie keer my seun ook nog en dan kom daar altyd ‘n verrassing of twee by. Hier is tans 3 ekstra mans in die huis, maar twee van hulle, eintlik al drie, is veronderstel om vir hulleself te sorg. Ek het die vermoede dat een van hulle ook my verantwoordelikheid is. 🙂
So, teen vanaand, anders, môremiddag, is daardie bakke leeg. Dolleeg. Maar tot dan help dit sommer baie.
O, en dan is daar nog ‘n kwart Banting kaaskoek ook, wat ek stilletjies in die yskas gebêre het. My geheim.
Februarie 7, 2018 om 10:36 vm
Vir stilletjies eet wanneer die manne nie kyk nie!!! Ek het ook so ‘n wegsteekblikkie… of anders verloor ek uit. Geniet!!!
Februarie 7, 2018 om 10:54 vm
Ek sal dalk vir my seun ‘n stukkie bêre. ❤️
Februarie 7, 2018 om 10:29 vm
O, en ek het vergeet van die spinasietert. Ag, dalk hou ons tot môre-aand!
Februarie 7, 2018 om 10:37 vm
Jy het omtrent gebak en brou!!! Flukse vrou.
Februarie 7, 2018 om 10:55 vm
Man, as ek fokus, kry ek nogals baie reg in ‘n kort tydjie. Die tyd in die oond neem gewoonlik die langste.
Februarie 7, 2018 om 3:25 nm
Waarheen pendel jy, as ek mag vra, Toortsie?
Februarie 7, 2018 om 4:54 nm
Bly julle dan vir die week op Riversdal?
443,505 ste persoon wat hier inloer! Baie dankie en welkom! Hoop jy loer weer in.
Skep eers die slaai op jou bord, dan die ander kos. Dit werk! #banting #lchf #toortsie